**Ντουμπάι- Άμπου Ντάμπι**

**7 ημέρες- 5 νύκτες**

**Salaam-Alaikum, Ειρήνη μέσα σου!**

**15/4/2025**

**1η Ημέρα Πτήση –Πτήση Θεσσαλονίκη- Κωνσταντινούπολη**

Συνάντηση στο αεροδρόμιο με εκπρόσωπο του γραφείου μας και πτήση μέσω Κωνσταντινούπολη για Ντουμπάι .

**16/4/2025**

 **2η Ημέρα Άφιξη Ντουμπάι – Επίσκεψη στο Dubai Mall- Aquarium- Burj Khalifa**

 Άφιξη στο 2ο Εμιράτο, το φημισμένο Dubai! Μέχρι το 1990 που ξεκίνησε η ανάπτυξή του, ήταν ένα ψαροχώρι της ερήμου. Σήμερα είναι μια υπερσύχρονη πόλη, με το 15% των μεγάλων κτιρίων στον κόσμο και το ψηλότερο από όλα, το Burj Khalifa, με 830 μέτρα ύψος περίπου. Συνάντηση με τον αντιπρόσωπο του γραφείου μας. Θα κάνετε μια στάση στο ξενοδοχείο σας για να αφήσετε τα πράγματά σας στη reception και ξεκινάτε την ξενάγηση στην ιδιαίτερη αυτή πόλη!

Και ποια θα ήταν η ιδανική αρχή της γνωριμίας μας με το Ντουμπάι? Μα φυσικά μια επίσκεψη στο Dubai Mall, στο ενυδρείο και στο Burj Khalifa! Και από εκεί ψηλά που θα αγναντεύετε την έρημο και τους ουρανοξύστες, θα κατανοήσετε γιατί σας τραβούσε αυτό το ταξίδι. Θα κατανοήσετε ότι ο άνθρωπος αν το βάλει στόχο, μπορεί να καταφέρει πολλά θαυμαστά!

Check in στο ξενοδοχείο. Ελεύθερο Απόγευμα

**17/4/2025**

**3η μέρα** - **Ξενάγηση Πόλης**

Σήμερα, ξεκούραστοι πλέον, θα επισκεφτείτε τη Jumeirah , θα δείτε το νησί Φοίνικα, θα διανύσετε την τεχνητή λεωφόρο με τις πολυτελείς επαύλεις των διασήμων, θα φτάσετε στο POINT και θα αγναντέψετε το Atlantis, θα δείτε το εντυπωσιακό Burj Al Arab και θα επισκεφτείτε τα Souk των μπαχαρικών και του χρυσού και θα κάνετε βόλτα με τα πλωτά ταξί, Ambra! Η μέρα σας κλείνει με επίσκεψη στο ενδιαφέρον μουσείο Shindaga Museum, που θα σας ταξιδέψει μέσα στο χρόνο και στην ιστορία της χώρας. Επιστροφή στο ξενοδοχείο. Διανυκτέρευση

**18/4/2025**

**4η μέρα** –**Απογευματινό Σαφάρι στην έρημο**

Χωρίς σαφάρι στην έρημο, το ταξίδι στα Ηνωμένα Αραβικά Εμιράτα, είναι ατελές. Έτσι σήμερα το απόγευμα που θα την επισκεφτείτε, αφού θα κάνετε σαφάρι με τζιπ 4Χ4, αφήστε την να σας μαγέψει και να σας μυήσει έστω και λίγο στη ζωή της. Αφήστε το ζεστό χρώμα του ηλιοβασιλέματος της ερήμου, να μιλήσει στην ψυχή σας, αφουγκραστείτε τους ψιθύρους της. Σας φέρνει στο νου τα τραγούδια των ανθρώπων που κάποτε ζούσαν εδώ. Τώρα είστε έτοιμοι να μπείτε στην κατασκήνωση και να απολαύσετε το δείπνο. Επιστροφή στο ξενοδοχείο

 19**/4/2025**

**5η μέρα** **- Ολοήμερη εκδρομή Αμπού Ντάμπι**

Το 1793, κάποιες οικογένειες των βεδουίνων της φυλής Bani Yas από την όαση Liwa, διένυσαν 150 χιλιόμετρα αναζητώντας φρέσκο νερό και έφθασαν στο νησί, που βρίσκεται η σημερινή πόλη του Άμπου Ντάμπι. Ασχολήθηκαν με το εμπόριο μαργαριταριών, των καλύτερων του Περσικού Κόλπου και όταν εξασθένισε αυτός ο κλάδος, ασχολήθηκαν με το πετρέλαιο. Το 80% του πετρελαίου της χώρας, βρίσκεται μέσα στην έρημο του Εμιράτου του Άμπου Ντάμπι. Έτσι έγινε και το πιο πλούσιο.Μια από αυτές τις οικογένειες, ήταν η οικογένεια Al Nahyan, που μέχρι σήμερα κυβερνά τη χώρα των Εμιράτων. Η πόλη είναι μοντέρνα αλλά και παραδοσιακή. Είναι καλοσχηματισμένη, με πολυτελέστατα κτίρια, αλλά η έρημος σου θυμίζει ότι είσαι σε γη βεδουίνων. Είναι μια πόλη ανάμεσα σε δυο κόσμους!!!

Κεντρικά τοποθετημένο στο νησί Yas, βρίσκεται το Μεγάλο Τζαμί του Σεΐχη Zayed, το 8ο μεγαλύτερο τζαμί στον κόσμο. Σχεδιασμένο για να φιλοξενήσει 40.000 πιστούς, παρέχει ξεναγήσεις εκπαιδευτικού ενδιαφέροντος, στους επισκέπτες όλων των εθνικοτήτων.Στη συνέχεια επισκέπτεστε τις λαϊκές αγορές του λιμανιού Mina Zayed. Αφού πάρετε μια ματιά από το εντυπωσιακό ξενοδοχείο 6 αστέρων Emirates Palace, μπορείτε να συνεχίσετε τις βόλτες σας στο κέντρο της πόλης, μόνοι σας και να απολαύσετε μια βόλτα από το Souq της Κεντρικής Αγοράς και από το Souq στο Qaryat Al Beri. Εκεί θα βρείτε τοπικά προϊόντα, όπως κοσμήματα, χαλιά, αντίκες, ρούχα τοπικής ραπτικής, μαζί με πολλά παραδοσιακά εστιατόρια. Εναλλακτικά μπορείτε να προαγοράσετε εισιτήρια για το Ferrari World και να έχετε μια μοναδική εμπεριά στον κόσμο της ταχύτητας (προαιρετικό). Επιστροφή στο Ντουμπάι, στο ξενοδοχείο

 **20/4/2025 - 6η Ημέρα Ντουμπάι**

Πρωινό. Ελεύθερη ημέρα. Αργά το βράδυ μεταφορά στο αεροδρόμιο

Η έρημος και το Εμιράτο σας ευχαριστεί, που τους τιμήσατε με την επίσκεψή σας!!!

**21/4/2025 - Πτήση επιστροφής**

**ΠΛΑΝΟ ΠΤΗΣΕΩΝ Α**

|  |  |  |
| --- | --- | --- |
|  | **TURKISH AIRLINES**  |  |
| **15/04/25** | TK1894TK762 | Θεσσαλονίκη-Κωνσταντινούπολη 21.15-22.45Κωνσταντινούπολη- Ντουμπάι 00.40-06.15 |
| **21/04/25** | TK761TK1881 | Ντουμπάι- Κωνσταντινούπολη 02.00-05.45Κωνσταντινούπολη- Θεσσαλονίκη 07.20-08.45 |

**Περιλαμβάνονται:**

* Αεροπορικά εισιτήρια από Θεσσαλονίκη
* Φόροι αεροδρομίων, επίναυλοι καυσίμων
* 1 αποσκευή 30 κιλών και 1 χειραποσκευή 8 κιλών
* Διαμονή σε επιλεγμένο ξενοδοχείο 5 αστέρων Carlton DownTown
* Πρωινό μπουφέ καθημερινά
* Μεταφορές, περιηγήσεις και εκδρομές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα
* Η Είσοδος στο **Burj Khalifa**
* Η Είσοδος στο **Μουσείο Shindaga**
* Ολοήμερη εκδρομή στο **Άμπου Ντάμπι**
* Σαφάρι με τζίπ 4Χ4 ΚΑΙ Δείπνο σε βεδουίνικο χωριό
* Επίσημος ελληνόφωνος ξεναγός
* Ασφάλεια αστικής ευθύνης

**Δεν Περιλαμβάνονται:**

* **BASIC** ασφαλεια covid για ταξιδιώτες εως 75 ετών (15e)
* Η προαιρετική κρουαζιέρα με Dhow στο Dubai Creek, με δείπνο **+ 90e**
* Εισιτήρια για το Ferrari World **+130e**